Cēsu apriņķis

**Cēsu apriņķis** (, ) bija administratīva vienība Pārdaugavas hercogistes (1566—1582), Zviedru Vidzemes (1629—1721), Vidzemes guberņas (1721—1918), Baltijas hercogistes (1918), Latvijas SPR (1919), Latvijas Republikas (1918—1940), Latvijas ģenerālapgabala (1941—1944) un Latvijas PSR (1940/1944—1949) sastāvā.

## Pārdaugavas hercogistes sastāvā
Cēsu apriņķi (distriktu) izveidoja 1566. gadā Pārdaugavas hercogistes teritorijā. Pēc Livonijas kara 1582. gadā apriņķa vietā tika izveidots Cēsu prezidiāts, kuru 1598. gadā pārdēvēja par Cēsu vaivadiju. Tajā ietilpa arī Rīgas pilsēta.

## Zviedru Vidzemes sastāvā
[thumb|260px|Cēsu province (apriņķis) kā [Rīgas guberņas (bijušās Livonijas hercogistes) sastāvdaļa (1745)]]
Apriņķi atjaunoja pēc Altmarkas pamiera (1629) Zviedru Vidzemes sastāvā, taču tā pārvaldes centrs bija Kokneses pils.

## Rīgas guberņas un vietniecības sastāvā
1783. gada reformā Cēsu apriņķa ziemeļdaļā tika izveidots Valkas apriņķis, bet dienviddaļu pievienoja Rīgas apriņķim.

## Vidzemes guberņas sastāvā

Cēsu apriņķī ietilpa apriņķa pilsēta Cēsis (Wenden) un 16 draudzes novadi: 
16 draudžu novadi: Āraišu (*Arrasch*), Bērzaunes (*Bersohn*), Cesvaines (*Seswegen*), Cēsu (*Wenden*), Dzērbenes—Drustu (*Serben-Drostenhof*), Ērgļu—Ogresmuižas (*Erlaa-Ogershof*), Jaunpiebalgas (*Neuhof, Pebalg-Neuhof*), Kalsnavas—Vietalvas (*Kalzenau*), Lazdonas (*Lasdohn*), Liepmuižas—Vestienas (*Linden-Festen*), Liezēres (*Löser*), Lubānas (*Luban*), Ļaudonas (*Laudohn*), Raunas (*Ronneburg*), Skujenes (*Schujen*), Vecpiebalgas (*Alt-Pebalg, Pebalg-Orrishof*).

Attēls:Cēsu apriņķis Rīgas vietniecībā 1783.jpg|Cēsu apriņķis Rīgas vietniecības sastāvā (1783)
Attēls:DerWendenscheKreis 1798.jpg|Cēsu apriņķa karte Vidzemes guberņas sastāvā (1798)
Attēls:Cēsu apriņķis 1859.jpg|Cēsu apriņķis ar latviskajiem vietvārdiem un draudžu novadu robežām (1859)

1913. gadā Cēsu apriņķī bija 62 pagasti un 1 pilsēta:

**Pilsēta**
* Cēsis (*Wenden*)


Attēls:Shubert map - R07L04.jpg|4. lpp. VII rinda Cēsu apriņķa Lenču apkārtne (1915)
Attēls:Shubert map - R08L04.jpg|4. lpp. VIII rinda Cēsu apriņķa Cēsu un Kosas apkārtne (1917)
Attēls:Shubert map - R07L05.jpg|5. lpp. VII rinda Cēsu apriņķa Liepas un Brantu apkārtne (1915)
Attēls:Shubert map - R08L05.jpg|5. lpp. VIII rinda Cēsu apriņķis no Raunas līdz Cesvainei (1917)
Attēls:Shubert map - R09L05.jpg|5. lpp. IX rinda Cēsu apriņķis no Iršiem līdz Saikavai (1917)
Attēls:Shubert map - R08L06.jpg|6. lpp. VIII rinda Gulbenes, Lubānas un Balvu apkārtne (1917)


## Latvijas Republikas sastāvā
thumb|250px|Cēsu apriņķa karte ar autoceļiem (1935).
Brīvvalsts pirmajos gados no jauna izveidoti **[[Pāvītes pagasts|Briņģu pagasts]]**, **[[Katriņas pagasts|Katrīnas pagasts]]**, **[[Oļu-Apeltienes pagasts]]** un **[[Viesienas pagasts|Lauteres-Viesienas pagasts]]**.

1921. gadā no Valmieras apriņķa pievienots **[[Raiskuma pagasts]]**.

1924. gadā no Cēsu apriņķa jaunajam Madonas apriņķim tika piešķirti 34 pagasti:

Ar to pašu likumu Cēsu apriņķim pievienoti Druvienas un Lizuma pagasti no Valkas apriņķa, un Lielstraupes, Mazstraupes, Rozbeķu, Stalbes un Unguru pagasti no Valmieras apriņķa

1925. gadā tika pārdēvēti vairāki apriņķa pagasti: **Brantu pagasts** par Launkalnes, **Briņģu** par Pāvītes, **Nēķenu** par Taurenes, **Rozbeķu** par Rozulas, **Unguru** par Kūduma, **Veismaņu** par Vaives un **Veselauskas** par Veselavas pagastu.

Sākotnēji Cēsu apriņķis bija 5637,5 km2 liels, bet pēc tam, kad līdz 1925. gadam tā dienvidu daļā tika izveidots Madonas apriņķis, apriņķa platība samazinājās līdz 3239,8 km2. Tas robežojās ar Rīgas, Madonas, Valmieras un Valkas apriņķiem. Apriņķī 1925. gadā bija 7170 apdzīvotu vietu, no tām lielākās: Cēsis, Rauna, Vecpiebalga.
 

### Teritoriālais iedalījums 1928. gadā
Cēsu apriņķī bija 1 pilsēta (Cēsis) un 40 pagasti: Baižkalna pagasts, Cēsu pagasts, Cirstu pagasts, Drabešu pagasts, Drustu pagasts, Druvienas pagasts, Dzērbenes pagasts, Ērgļu pagasts, Gatartas pagasts, Jaunpiebalgas pagasts, Jaunraunas pagasts, Jumurdas pagasts, Kārļu pagasts, Katriņas pagasts, Kosas pagasts, Kūduma pagasts, Launkalnes pagasts, Lenču pagasts, Lielstraupes pagasts, Liepas pagasts, Lizuma pagasts, Līvu pagasts, Mārsnēnu pagasts, Mazstraupes pagasts, Ogres pagasts, Pāvītes pagasts, Priekuļu pagasts, Raiskuma pagasts, Rāmuļu pagasts, Rankas pagasts, Raunas pagasts, Rozulas pagasts, Sērmūkšu pagasts, Skujenes pagasts, Stalbes pagasts, Taurenes pagasts, Vaives pagasts, Vecpiebalgas pagasts, Veļķu pagasts, Veselavas pagasts.

Ar 1933. gada rīkojumu **[[Katriņas pagasts]]** tika pievienots Ērgļu pagastam un **[[Pāvītes pagasts]]** — Vecpiebalgas pagastam.

1935. gadā likvidēts **[[Līvu pagasts]]**, sadalot tā teritoriju starp Cēsu un Kārļu pagastiem

1936. gadā **[[Cirstu pagasts]]** pievienots Jumurdas pagastam.

### Teritoriālais iedalījums 1940. gadā
thumb|255px|Latvijas pašvaldību karte (1924—1945)
1940. gada sākumā Cēsu apriņķī bija 1 pilsēta un 36 pagasti:

## Latvijas PSR sastāvā

### 1941. gada deportācija
1941. gada jūnija deportācijas laikā Cēsu apriņķī arestēja 524 cilvēkus un izsūtīja uz Krievijas PFSR Gulaga nometnēm vai nometinājuma vietām Sibīrijā. 59 ieslodzītos nošāva, 95 gāja bojā nometnēs citu iemeslu dēļ, savukārt nometinājuma vietās nomira 91 cilvēks. 254 cilvēki sagaidīja atbrīvošanu, par 25 cilvēku likteni nav precīzu ziņu.
Zināms, ka 103 arestētos vīriešus ieslodzīja Sevurallagā, 54 bijušos 24. teritoriālā strēlnieku korpusa virsniekus ieslodzīja Noriļlagā, 16 Usoļlagā, septiņus Vjatlagā, vienu Vosturallagā, bet četrus ieslodzīja dažādos cietumos.
Izsūtīto ģimenes nometināja Krasnojarskas novada Abanas, Ačinskas, Biriļusu, Boļšojulujas, Ilimpejas, Kanskas, Kazačinskas, Kozuļkas, Suhobuzinskas, Tjuhtetas, Turuhanskas rajonos, bet atsevišķus cilvēkus arī Novosibirskas apgabala Bačkaras, Kolpaševas, Parabeļas, Pudinas un Zirjanskas rajonos.

1949. gada 31. decembra administratīvi teritoriālās reformas rezultātā Cēsu apriņķi likvidēja un sadalīja Cēsu, Ērgļu, Gaujienas un Smiltenes lauku rajonos.

## Skatīt arī
* Cēsu apriņķa muižu nosaukumi

## Atsauces

## Ārējās saites
* Венденский уезд - Энциклопедический словарь Брокгауза и Ефрона - т. Va - 1892 - с. 896—899 
* Cēsu apriņķis. Dzīve un darbs. 1937